b"\n_START_ARTICLE_\nVocal anterior\n_START_PARAGRAPH_\nUna vocal anterior \xc3\xa9s un so vocal articulat amb un acostament del dors de la llengua a la part anterior de la volta palatina, a difer\xc3\xa8ncia de les vocals centrals i posteriors. L'alfabet fon\xc3\xa8tic internacional distingeix onze vocals anteriors, de les quals el catal\xc3\xa0 posseeix quatre: [i], [e], [\xc9\x9b] i [a]. La influ\xc3\xa8ncia de les consonants que les precedeixen provoca sovint canvis fon\xc3\xa8tics que es reflecteixen en l'ortografia (per aix\xc3\xb2 determinades lletres canvien davant la E i la I, per exemple la \xc3\x87 es transforma en C o la C en QU, etc.) La majoria de sistemes fonol\xc3\xb2gics t\xc3\xa9 com a m\xc3\xadnim una vocal anterior."